62019CO0757_INF
Определение на Съда (шести състав) от 28 май 2020 г. — Wallonische Region (Регистрация на превозно средство на чуждестранно дружество)
(Дело C‑757/19)
„Преюдициално запитване — Член 99 от Процедурния правилник на Съда — Член 49 ДФЕС — Свобода на установяване — Движение по пътищата — Регистрация на моторните превозни средства — Водач с местопребиваване в държава членка — Превозно средство, регистрирано в друга държава членка — Превозно средство, предоставено на разположение на управляващия съдружник на търговско дружество, установено в тази друга държава членка — Задължение да се държи по всяко време в превозното средство доказателството за законното ползване на превозното средство — Пропорционалност“
Свобода на установяване — Ограничения — Лице с местопребиваване на територията на страната, което е управляващ съдружник на установено в друга държава членка дружество — Използване на превозно средство с чуждестранни регистрационни номера — Национална правна уредба, която предвижда задължение да се представя на място доказателството за законността на използването му и в противен случай предвижда наказание глоба — Недопустимост — Обосновка — Липса — Нарушение на принципа на пропорционалност
(член 49 ДФЕС)
(вж. т. 23, 27—31 и 33—35 и диспозитива)
Диспозитив
Член 49 ДФЕС трябва да се тълкува в смисъл, че не допуска правна уредба на държава членка, съгласно която съответното пребиваващо в тази държава членка лице може да ползва изключение от задължението за регистриране в тази държава членка на регистрираното в друга държава членка превозно средство, предоставено на негово разположение от установено в тази друга държава членка дружество, в което лицето е управляващ съдружник, само ако в превозното средство по всяко време има документи, удостоверяващи, че заинтересованият отговаря на условията за прилагане на това изключение.